E-toltariewe verkeerd in Staatskoerant | Maroela Media
Die Justice Project SA (JPSA) het teenstrydighede in die Staatskoerant opgemerk tussen die Afrikaanse en Engelse tariewe wat gepubliseer is.
Die JPSA doen nou 'n beroep op die departement om klaring te kry oor die wettigheid van die teenstrydige tariewe. "Die departement van vervoer en die Suid-Afrikaanse Nasionale Padagentskap (Sanral) moet die hooggeregshof nader om sy eis in die vorm van 'n verklarende bevel te bekragtig," het Howard Dembovsky, voorsitter van die JPSA, gesê.
Dembovsky het Woensdag gesê die tariewe veroorsaak erge probleme in die vertolking van die bedrae. Hy doen 'n beroep op die departement om die kennisgewing te herroep en het voorgestel dat motoriste moontlik e-tolterugbetaling kan eis.
Die departement van vervoer het gevolglik Woensdagaand in 'n verklaring reageer. "Die fout beïnvloed nie die wettigheid van die wetgewing nie," het Tiyani Rikhotso, woordvoerder vir die departement, gesê. Hy sê die fout word reggestel en 'n hersiende weergawe sal binnekort gepubliseer word.
Dembovsky het Donderdag egter gesê die departement probeer hul "foute weg wens".
Hy sê die departement kan nie sonder om regshulp in te win, aanvoer dat die fout nie die wettigheid van die wetgewing beïnvloed nie.
Sou dit so gebeur dat betalers wel kon terugeis, gaan dit ook seker weer in ellelange debatte en korrespondensie ontaard.
Dis so onbevoeg as wat die ANC-regering is – kan nie eens besonderhede in die Staatskoerant korrek publiseer nie.